TWPC ร่วมนำเสนอข้อมูลธุรกิจ
TWPC พบผู้แนะนำนักลงทุนและนักวิเคราะห์ บล. เคจีไอ แนะกลยุทธ์การดำเนินธุรกิจ

13 มิ.ย. 2560

คุณโฮ เรน ฮวา ประธานเจ้าหน้าที่บริหารและกรรมการ พร้อมด้วยคุณอรอนงค์ วิชชุชาญ ผู้อำนวยการฝ่ายบัญชี และคุณรตินันทน์ วงศ์วัชรานนท์ ผู้จัดการฝ่ายงานนักลงทุนสัมพันธ์ บริษัท ไทยวา จำกัด (มหาชน) หรือ TWPC ร่วมนำเสนอข้อมูลและกลยุทธ์การดำเนินธุรกิจ ให้แก่ ผู้แนะนำนักลงทุนและนักวิเคราะห์ บริษัทหลักทรัพย์ เคจีไอ (ประเทศไทย) จำกัด (มหาชน) เผยเตรียมขยายตลาดไลน์สินค้าใหม่หรืออาหารสำเร็จรูปพร้อมปรุง (Ready-to-cook) ในทวีปอเมริกาและยุโรป  เนื่องจากแนวโน้มตลาดอาหารสำเร็จรูปพร้อมปรุงมีการเติบโตอย่างต่อเนื่อง พร้อมกันนี้ยังเดินหน้าขยายตลาดธุรกิจแป้งมันสำปะหลัง และธุรกิจอาหาร (วุ้นเส้นและเส้นก๋วยเตี๋ยว) ไปยังกลุ่ม CLMV โดยเชื่อมั่นว่าจะช่วยผลักดันรายได้ของ TWPC ให้เติบโตอย่างยั่งยืนและแข็งแกร่ง